**Muinsuskaitseametile**

**EELK Karula koguduse nõukogu avaldus**

**koos selgitusega**

17.06.2025

EELK Karula koguduse nõukogu palub Karula Maarja kiriku varemete ja seda ümbritseva 13.saj. pärineneva maa-aluse surnuaia võtmist Eesti riigi omandisse, vastavalt Muinsuskaitseseaduse §38 lõige 1-le

**Alus: 1.EELK Karula koguduse nõukogu otsus 2/34 23.05.2025**

**2. Konsistooriumi otsus Karula kogudusele loa andmine kinnistu võõrandamiseks 13. juuni 2025 nr 95**

EELK Karula kogudusel kui mälestise omanikul ei ole võimalik täita Muinsuskaitseseadusest tulenevaid kohustusi ja ehitismälestise nr.23144 säilimine on ohus.

**Selgitus:**

EELK Karula kogudus on ligi 30 aastat tegelenud kultuurimälestiste ja muinsuskaitseala säilitamise ja kaitsega Lüllemäel. Selleks oleme korraldanud vähemalt 60 suuremat talgupäeva, teinud kümneid tuhandeid tunde vabatahtlikku tööd ja panustanud üsna arvestatava rahalise ressursi. Ehituslaagritestes meie vastutusalal on osalenud noored kogu Euroopast.

2023. ja 2024. aastal aset leidnud konserveerimistööde käigus veendusime, et koguduse, kui tööde tellija soovidega ei arvestata ja ametnikud suunavad raha ning ressursse sinna, kuhu nad parajasti suunata tahavad.

Sügisel toimunud rammimistööd varemete vahetus läheduses, killustiku vedu ja selle tihendamine, muutsid sulade tulles müürid eriti varisemisohtlikeks. Varemete olukord halvenes tunduvalt peale Muinsuskaitseameti ja Maakivist OÜ poolset tegevust. Konserveerimistöid korraldas kaugelt, kordagi kohal käimata ja kogudusega kohtumata, muinsuskaitse poolt nõunik Dan Lukas. Lõpptulemusena said varemed enam kahjustatud ja kalmistu tehnikaga lõhutud.

80. aasta jooksul ei ole varemetele inimese poolt varem sellist kahju tekitatud. Meie hooldatud maa-ala lõhuti, sõideti raskete masinatega üle kalmistu , tekitades surnuaiale sügavad rööpad. Selle tegevusega rikuti 30 aastaga üles ehitatud intellektuaalne kogukonna omand.

Oleme korraldanud ajaloopäevi, seminare, õpetamaks inimestele käitumist kultuurimälestistel. Huvi Karula kui ärkamisajal taaselustatud koguduse vastu on suur ka väljaspool Eestit. Kajastatud on meie ajalugu nii Soome ajalehtedes, viimati Saksamaal Frankfurter Allgemeine Zeitung. 2025 02.03

Meie sõbrad Hollandis on ajaloo tarbeks filminud dokumentaalfilmi talgutsest Karula kirikuaias.

Objekti omanikku teavitamata ja üksnes Margis Seini suulisel loal suruti 2 vaia otse läbi haua. Plaanis oli suruda 48 vaia??? Lõhkumistegevuse käigus välja tulnud inimsäilmed peitis firma meile teatamata asukohta jne.

Dan Lukase vastuseisust hoolimata, saime suure pingutuse ja läbirääkimiste tulemusel põhjakülje müüri kokkuvarisemisest päästa. Dan Lukas soovis tellingutele katust püstitada ka siis, kui juba kallid tellingud osaliselt purunesid ja põhjakülg hakkas sisse vajuma. Mõtetuna püstitatud tellingud katavad põhjakülje müürid kinni teadmata ajaks. Vanad 2021.a püstitatud tellingud on maha võtmata, muinsuskaitse selleks raha ei eraldanud. Varsti need langevad ja lõhuvad senitehtud tööd. Olukord on kahetsusväärselt halb.

EELK Karula kogudusel puuduvad rahalised vahendid varemete restaureerimiseks või konserveerimiseks. Kuna raha tuleb riigilt ja muinsuskaitse survestab vahendeid kasutama neile sobivateks tegevusteks, ei pea me enam võimalikuks oma aega kulutada tegevustele, mis müüride säilitamisele kaasa ei aita. Kindlasti ei saa riigi omandiga ümber käia nii, nagu soovitakse käituda kiriku omandiga.

Dan Lukase idee oli ehitada kallist puidust tellingud. Ajutiste metallist tellingute kasutamine oleks olnud kordades odavam. Dan Lukase survestamise tõttu, pidime muutma projekti sihtotstarvet. Karula koguduse ehitusjärelvalvele on muinsuskaitseametniku ja Erkki Putniku tegevus dokumetaalselt tõestatud. Ehitustegevus algas ilma töölepinguta, kirjalike kooskõlastusteta, tegevuskavata ja meile ette teatamata.

Tööjoonised 48. vaia rammimisideega saime peale tööde lõpetamist ja töölepingu sõlmimist mitmekordsete nõudmiste järele. Kirjalikud kooskõlastused puuduvad tänase päevani.

Muinsuskaitsega me võidelda ei jaksa. 33 aastat oleme oma aega ja tervist kulutanud tegevustele, mida võib hetkega lõhkuda.

Eritiliselt ebameeldiv on olnud koguduse käest raha juurdenõudmine ja vale nagu oleks lisatöödega tekkinud kallinemine.

Koguduse juhatust survestati tegema taotust reservfondi, milleks puudus igasugune vajadus. Langesime Muinsuskaitse ametnike Dan Lukase, Margis Seini ja firma esindaja Erkki Putniku väljapressimise ohvriks. Isegi Valga Praostkonna praosti dr. Mart Jaansoni ähvardati Erkki Putniku poolt.

Oma kogukonnale me ei oska seletada Muinsuskaitse poolt tekitatud olukorda.

Kokkuvõtvalt on kogudus seisukohal, et Karula kogudusele kuuluvat omandit on Muinsuskaitseameti nõunik koormanud arusaamatu ja kalli projektiga, milles on näha riigi raha läbimõtlemata raiskamist ja millest varemetele ei ole olnud mingitki kasu.

Loodame siiski, et Karula kiriku varemed sundvõõrandades saab Eesti riik need ka konserveerida ja hävimisest päästa.

Lugupidamisega Marje Tanilas

EELK Karula koguduse juhatuse sekretär ja projektijuht